עקיבא פלכסר

עקיבא פלכסר (נולד ב-1933 בתל אביב) הוא פרופסור אמריטוס לגאולוגיה באוניברסיטת תל אביב.

קורות חייו ופועלו
בשנת 1960 קיבל תואר מוסמך בגאולוגיה ובכימיה מהאוניברסיטה העברית בירושלים. נושא עבודת הגמר שלו, בהנחיית יהודה פיקרד, היה "הגאולוגיה של הרי הגלבוע". בשנת 1965 הוענק לו תואר דוקטור בגאולוגיה באוניברסיטה העברית על מחקרו "הפלאוגאוגרפיה של הסנון והמסטריכט בצפון ישראל". פלכסר כיהן בשנת 1968 כנשיאהּ של החברה הגיאולוגית הישראלית.

עקיבא פלכסר עמד בראש החוג לגאופיזיקה ומדעים פלנטריים באוניברסיטת תל אביב. בצד עבודתו המדעית חיבר ספרי יסוד בגאולוגיה וכן ניהל שנים רבות את הסדנה לגאולוגיה של מכון אבשלום. נוסף על אלה שימש כנציב קבילות הסטודנטים באוניברסיטת תל אביב. פלכסר הוא חבר בכמה מוסדות מדעיים בחו"ל, ובהם: האיגוד האמריקאי לגאולוגיה של הנפט; החברה הבריטית לגאולוגיה; החברה הגאולוגית של ארצות הברית; הארגון האירופי המאוחד של הגאולוגים.

ספריו בעברית
 שיחות על הגאולוגיה של ישראל, סדרת אוניברסיטה משודרת, 1989.
 גיאולוגיה - יסודות ותהליכים, הוצאת אקדמון, מהדורה שנייה, 1992.
 כדור הארץ - חמרים, מבנה ותהליכים (יחד עם ענת ילין-דרור), הוצאת כתר, 1995.

קישורים חיצוניים
 עקיבא פלכסר, באתר של אוניברסיטת תל אביב
 

סגל אוניברסיטת תל אביב: מדעי כדור הארץ
גאולוגים ישראלים
נשיאי החברה הגיאולוגית הישראלית
בעלי תואר דוקטור מהאוניברסיטה העברית בירושלים
ישראלים שנולדו ב-1933
מחברי ספרי מדע פופולרי